《菊坡叠遣》
宋代·郑清之

霜雰雰兮风乍力，草变衰兮蛩罢织。思秋兰兮委萧艾，望椒丘兮聊止息。

怅佳人兮既远，纷吾美兮谁识。忽有人兮好修，遗予佩兮春色。

茁琼芽兮九畹，带杜衡兮被石。凛增冰兮峨峨，杳光风兮骤得。

卜兰居兮南坡，拂余龟兮食墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。